Александър Блок
Ако на този свят безкраен…

Превод от руски: Петър Велчев, 1992

chitanka.info

На Евг. Иванов

Ако на този свят безкраен

единство всуе търсиш ти,

и гледаш как от мрака таен

смъртта и теб ще сполети,

ако скърбиш и боледуваш,

от злоба или страст убит —

повярвай: можеш да ликуваш

от гордостта, че си честит!

А щом ни обич, ни наслада,

ни страх изпълват твоите дни,

и щом мечтите опетни

кръв неискряща и немлада —

как нищ е този твой живот:

смъртта на скърбите сестра е,

а пък животът смърт не знае

и — само позабавя ход.

1909

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.